stanford-oval/wikipedia huggingface dataset:
Hillsong United

| Hillsong UNITED |
| --- | --- |
 Yhtye The Forumissa, Kaliforniassa vuonna 2014.
Tiedot
Toiminnassa:  1998–
Tyylilaji:  ylistysmusiikki, kristillinen nykymusiikki
Kotipaikka:  Sydney, Australia
Laulukieli:  englanti
Jäsenet:   Joel Houston  Jonathon "JD" Douglass  Jad Gillies  Matt Crocker  Benjamin William Hastins  Michael Guy Chislett  Dylan Thomas  Benjamin Tennikoff  Jihea Oh  Dan McMurray 
Entiset jäsenet:   Taya Gaukrodger  Reuben Morgan  Marty Sampson  Adam Crosariol  Brooke Fraser  Annie Garratt  Sam Knock  David Ware  David George  Peter James  Kevin Lee  Peter King  Timon Klein  Marcus Beaumont  Nigel Hendroff  Nathan Taylor  Rolf Wam Fjell  Luke Munns  Gabriel Kelly  Brandon Gillies  Matt Tennikoff  Hayley Law  Jill McCloghry  Tulele Faletolu  Holly Watson  Michelle Fragar  Simon Kobler 
Aiheesta muualla
Kotisivut
Infobox OKNimi-testi OK: 
Hillsong United (myös kirjoitusasussa Hillsong UNITED) on australialainen ylistysmusiikkia tuottava yhtye, joka toimii Hillsong Churchin yhteydessä. Yhtye on perustettu vuonna 1998 ja sen johtohahmo on Joel Houston. Hillsong United on tuottanut 17 albumia. Yhtyeen kappale "Oceans (Where Feet May Fail)" albumilta Zion on myynyt platinaa Yhdysvalloissa. Yhtye on esiintynyt muun muassa Los Angelesin Staples Centerissä. Vuonna 2016 yhtye valittiin parhaaksi kristilliseksi yhtyeeksi Billboard Music Awards -gaalassa.
Hillsong United on kasvanut maailmanlaajuiseksi ilmiöksi. Yhtyeestä on julkaistu vuonna 2016 dokumentti Hillsong: Let Hope Rise.
Diskografia > Studioalbumit

All of the Above (2007)
Aftermath (2011)
Zion (2013)
Empires (2015)
Wonder (2017)
Are We There Yet? (2022)
Ilari Porkka

Ilari Porkka (s. 9. toukokuuta 1983 Kotka) on suomalainen pikajuoksija. Hän edustaa Karhulan Katajaisia ja hänen valmentajanaan on toiminut vuodesta 2005 lähtien Timo-Jussi Talsi. Porkka on voittanut aikuisten SM-kisoista ulkoradoilta pronssia 400 metrin juoksussa sekä kultaa ja pronssia 4 × 100 metrin viestijuoksussa. Sisäratojen SM-kilpailuissa hän on voittanut hopeaa 200 metrin juoksussa sekä kaksi kultaa 400 metrin juoksussa.
Hoth

| --- | --- |

Etäisyys galaksin keskuksesta: 50 250 valovuotta
Alue: Galaksin ulkokehä
Sektori: Anoatin sektori
Aurinkokunta: Hothin aurinkokunta
Aurinkoja: 1
Kuita: 3
halkaisija: 7 200 km
Vuoden pituus: 526 standardipäivää
Pintavettä: 33%
Liittoumat: Kapinaliitto
Hoth on kuvitteellinen planeetta George Lucasin Tähtien sota -universumissa. Hoth on samannimisen aurinkokunnan kuudes planeetta. Se on kylmä ja jäinen, eikä siellä ole juuri muuta elämää kuin wampa-eläimet tai tauntaunit. Planeetalla on kolme kuuta. Yavinin taistelun jälkeen Kapinaliiton ydinjoukko perusti Hothiin tukikohdan. Imperiumin tiedustelijadroidi löysi kuitenkin Kapinalliset. Imperiumin joukkojen saavuttua Hothin aurinkokuntaan käytiin Hothin taistelu.
Planeetan ensiesiintyminen on elokuvassa Imperiumin vastaisku. Elokuvassa Hoth-planeettaa edustivat Finse- ja Hardangerjøkulen-jäätiköt Norjassa.
Taistelun kulku

Alussa Kapinalliset menevät tutkimaan planeettaa ja löytävät tiedusteludroidin, jonka he tuhoavat. Luke Skywalker melkein menehtyy Hothilla, koska eräs Wampa sieppaa hänet. Hän saa kuitenkin valosapelinsa ja katkaisee Wampan käden ja pakenee. Myöhemmin Han Solo lähtee etsimään Skywalkeria ja löytää hänet myöhemmin puoliksijäätyneenä. Hän joutuu hoitoon mutta parantuu pikaisesti. Vähän sen jälkeen Kapinalliset näkevät Imperiumin hyökkäysjoukot, joihin kuuluu jalkaväkeä, AT-ST-talsijoita sekä raskaasti varustettuja, hitaita AT-AT-talsijoita. Kapinalliset keksivät, kuinka tuhota AT-AT-talsijan. He käyttävät lumikiitureiden vaijerikoukkuja ja sitovat AT-AT-talsijoiden jalat kiinni, jolloin ne kaatuvat, ja lumikiiturit tykittävät ne palasiksi. Kuitenkin muutama AT-AT selviytyy ja tuhoaa kolmen puoliympyrän muotoisen suojakilpigeneraattorin, minkä jälkeen Kapinalliset aloittavat perääntymisen talsijoiden läheltä, joka onnistuu osittain. Samalla Darth Vader yrittää ottaa kiinni Skywalkeria, mutta hän pääsee pakoon ja lähtee Dagobahiin tapaamaan Yodaa.
Aiheesta muualla

Star Wars Datapankki
Star Wars Source
Hirvensarvisuola

Hirvensarvisuolaa
Hirvensarvisuola eli hirvensarvensuola oli aikoinaan yleinen lääkeaine, jota valmistettiin hirvensarvenöljystä ja happamasta ammoniumkarbonaatista ((NH4)2CO3) (tai hirvensarvista ja -sorkista). Sitä käytettiin hermoja kiihottavana lääkeaineena.
Alkuaan hirvensarvisuola valmistettiin hirvien sarvista, mutta nykyisin käytetään puhdasta ammoniumbikarbonaattia, ja tuote on täysin teollisesti valmistettu. Hirvensarvisuolaa käytetään muun muassa hajusuolana sekä matalien, laakeiden leivonnaisten kohottajana.
Hirvensarvenöljy on eräiden hirvilajien sarviainetta kuivatislattaessa saatava pistävänhajuinen öljy.
Kuumennettaessa hirvensarvisuola hajoaa vedeksi, hiilidioksidiksi ja ammoniakiksi, jolloin se samalla nostattaa taikinan. Se on leivinjauhetta kaksi kertaa tehokkaampaa, mutta antaa helposti ammoniakin makua, vaikka tekeekin leivonnaisista mureita. Nykyään sitä käytetään aika harvoin, vaikka sen käyttö teollisesti valmistetuissa kahvi- ja ruokaleivissä, kaakaojauheessa ja makeisissa on sallittu.
Happy Valley, varjojen laakso

| Happy Valley, varjojen laakso> Happy Valley |
| --- | --- |
Tyyli:  rikosdraama
Kestoaika:  60 minuuttia
Luoja(t):  Sally Wainwright
Pääosissa:  Sarah Lancashire Siobhan Finneran Steve Pemberton Charlie Murphy James Norton George Costigan
Alkuperämaa:  Iso-Britannia
Alkuperäiskieli:  englanti
Verkko:  Britannia BBC One Suomi Yle TV1
Esitetty:  29. huhtikuuta 2014 – 5. helmikuuta 2023
Tuotantokausia:  3
Jaksoja:  18
Tuotanto
Tuottaja(t):  Karen Lewis (1. kausi) Juliet Charlesworth (2. kausi)
Vastaava(t) tuottaja(t):  Nicola Shindler Sally Wainwright Matthew Read
Ohjaaja(t):  Euros Lyn Marcus Gibson-brandreth Tim Fywell Neasa Hardiman
Käsikirjoittaja(t):  Sally Wainwright
Tuotantoyhtiö(t):  Red Production Company
Palkinnot
Voitetut:  Bafta Paras draamasarja 2014
Aiheesta muualla
IMDb
Happy Valley, varjojen laakso (engl. Happy Valley) on  brittiläinen rikosdraamasarja, jonka on luonut Sally Wainwright. Sarja alkoi Britanniassa BBC One -kanavalla vuonna 2014. Suomessa Yle TV1 aloitti sarjan esittämisen 26. toukokuuta 2015. Toinen tuotantokausi alkoi Suomessa 31. toukokuuta 2016. Sarjan 3. tuotantokausi alkoi vuonna 2022.
Sarjan ensimmäinen jakso keräsi Suomessa keskimäärin 358 000 katsojaa ja tavoitti 543 000 suomalaista, ollen kuukauden kuudenneksi katsotuin ulkomainen draamasarja. Britanniassa ensimmäisen kauden keskikatsojamäärä oli peräti 8,21 miljoonaa ja sarja oli yksi vuoden suosituimmista draamasarjoista.
Sarja sai vuoden 2014 parhaan draamasarjan Bafta-palkinnon.[lähde? ]
Juoni

Sarja sijoittuu Yorkshiressä sijaitsevaan pikkukaupunkiin, joka tunnetaan nimellä "Onnen laakso". Todellisuudessa yhteisöä piinaavat huumeet, pikkurikollisuus ja ei-toivotut teiniraskaudet. Sarjan päähenkilö on ylikonstaapeli Catherine Cawood (Sarah Lancashire), joka tekee kaikkensa rikollisuuden kätkemiseksi, mutta joillekin asiolle hänkään ei voi mitään. Catherine on eronnut ja asuu yhdessä siskonsa Claren (Siobhan Finneran) kanssa, joka on alkoholisti. Catherine kasvattaa tyttärenpoikaansa Ryania, jonka äiti teki itsemurhan, koska mies nimeltä Tommy Lee Royce (James Norton) raiskasi hänet. Tommy Lee Royce on Ryanin isä.
Juoni > 1. tuotantokausi

Katkeroitunut kirjanpitäjä Kevin Weatherill (Steve Pemberton) kärsii rahavaikeuksista, mutta hän haluaa tyttärensä parempaan kouluun. Kevin ehdottaa huumekauppias Ashley Cowgillille, että tämä sieppaisi Kevinin pomon Nevison Gallagherin tyttären Annin lunnaiden toivossa. Ashley toteuttaa sieppauksen apunaan Lewis Whippey ja Tommy Lee Royce.
Juoni > 2. tuotantokausi

Happy Valleyn alueella on tapahtunut useita naisiin kohdistuneita murhia, joita poliisi on alkanut tutkia. Uhrit oletetaan olevan yhden ja saman murhaajan tekemiä, vaikka yksi uhreista onkin todellisuudessa poliisissa toimivan tutkijan murhaama.
Catherine Cawood löytää varastosta ruumiin, joka osoittautuu Tommy Lee Roycen äidiksi. Ruumis todetaan alueella toimivan sarjamurhaajan uhriksi, vaikka Royce on vakuuttunut murhaajan olevan Cawood. Royce yrittääkin kostaa Cawoodille vankilasta käsin Frances Drummondin (Shirley Henderson) avulla. Drummond on hankkiutunut Cawoodin tyttärenpojan Ryanin kouluun koulunkäyntiavustajaksi, jossa hän yrittää manipuloida Ryanin Roycen puolelle.
Ann Gallagher (Charlie Murphy) on liittynyt poliisivoimiin. Catherinen poika Nevison (George Costigan) muutti erottuaan äitinsä luo. Catherinen sisar Clare on alkanut seurustelemaan kaupassa työskentelevän, samanlaisen taustan omaavan Neil Ackroydin (Con O'Neil) kanssa.
Juoni > 3. tuotantokausi

Eräältä tekojärven työmaalta löytyy ruumis, joka tunnistetaan noin kahdeksan vuotta aiemmin kadonneeksi henkilöksi. Ruumis yhdistetään Tommy Lee Royceen, jota aletaan kuulustella henkilön katoamisesta.
Happy Valleyn alueella huumausaineet ovat kovassa suosiossa. Myös paikallinen apteekkari on sotkeutunut asiaan myymällä reseptilääkkeitä. Rikollisliiga saa tämän selville ja kiristää apteekkaria. Apteekkari on joutumassa ahtaalle myös naapurin jäätyä kiinni reseptilääkkeiden väärinkäytöstä. Naapurin aviomies sattuu olemaan Ryanin liikunnanopettaja. Tutkiessaan tapausta Catherine epäilee suhteessa olevan ongelmia miehen käytöksen vuoksi, ja rouvan kadotessa Catherine epäileekin miehen olevan katoamisen takana.
Catherinen poika Nevison on alkanut seurustelemaan Ann Gallagherin kanssa. Catherinen tyttärenpoika Ryan on alkanut pitää yhteyttä isäänsä Tommy Lee Royceen, joka istuu saamaansa tuomiota lähikaupungin vankilassa. Ryan on vieraillut vankilassa tätinsä Claren ja tämän miesystävänsä Neilin avustuksella, jotka ovat muuttaneet omaan asuntoon. Kuultuaan Ryanin yhteydenpidosta isäänsä, Catherine ehdottaa Ryanin muuttamista tätinsä luokse.
Tommy Lee Royce kuljetettu oikeudenkäyntiin, jonka aikana oikeussalin ulkopuolella järjestetään Roycen apureiden avulla tappelu. Tappelun aikana Royce pakenee, ja suunnittelee pakenevansa poikansa Ryanin kanssa ulkomaille. Royce ottaa yhteyttä Ryaniin ehdotuksen vuoksi. Yhteydenpidon jälkeen Ryan kertoo tietonsa Catherinelle ja poliisille. Poliisi pääsee Roycen jäljille, ja tämä pakenee jälleen. Tapeltuaan rikollisjengin jäsenten kanssa, Royce suuntaa Catherinen kotiin. Talo on tyhjillään Catherinen ollessa töissä ja muiden majoittuessa ystävien luona. Käydessään kotona Catherine löytää Roycen keittiöstään vertavuotavana ja runsaasti kipulääkkeitä ja alkoholia nauttineena. Kiivaan sananvaihdon jälkeen Royce sytyttää itsensä tuleen, mutta Catherine ehtii tukahduttaa liekit.
Viimeisenä päivänä ennen eläkkeelle siirtymistä, Catherine vihjaisee pomolleen epäilyksistään paikallisesta apteekkarista ja tämän toimistaan reseptilääkkeiden laittomasta myynnistä. Tämän jälkeen hän päättää lähteä kiertämään juuri kunnostetulla Land Roverillaan.
Näyttelijät

| 0 | 1 | 2 |
| --- | --- | --- |
|  Sarah Lancashire  | … |  ylikonstaapeli Catherine Cawood   |
|  Siobhan Finneran  | … |  Clare Cartwright   |
|  Charlie Murphy  | … |  Ann Gallagher   |
|  James Norton  | … |  Tommy Lee Royce   |
|  George Costigan  | … |  Nevison Gallagher   |
|  Steve Pemberton  | … |  Kevin Watherill   |
|  Joe Armstrong  | … |  Ashley Cowgill   |
|  Adam Long  | … |  Lewis Whippey   |
|  Amelia Bullmore  | … |  Vicky Fleming   |
|  Kevin Doyle  | … |  rikosylikonstaapeli John Wadsworth   |
|  Karl Davies  | … |  Daniel Cawood   |
|  Robert Emms  | … |  Daryl Garrs   |
|  Vincent Franklin  | … |  rikosylikomisario Andy Shepherd   |
|  Shirley Henderson  | … |  Frances Drummond   |
|  Julie Hesmondhalgh  | … |  Amanda Wadsworth   |
|  Katherine Kelly  | … |  rikoskomisario Jodie Shackleton   |
|  Matthew Lewis  | … |  Sean Balmforth   |
|  Susan Lynch  | … |  Alison Garrs   |
|  Con O'Neill  | … |  Neil Ackroyd   |
|  Rick Warden  | … |  Mike Taylor   |
Katsojamäärät

Happy Valleyn ensimmäinen tuotantokausi keräsi Britanniassa keskimäärin 8,21 miljoonaa katsojaa. Toista tuotantokautta seurasi Britanniassa keskimäärin peräti 9,34 miljoonaa katsojaa.
Sarjan ensimmäinen jakso keräsi Suomessa keskimäärin 358 000 katsojaa ja tavoitti 543 000 suomalaista, ollen kuukauden kuudenneksi katsotuin ulkomainen draamasarja. Ensimmäisen tuotantokauden keskikatsojamäärä oli 365 000 katsojaa. Toinen tuotantokausi alkoi Suomessa 31. toukokuuta 2016. Toisen tuotantokauden avausjakson keskimääräinen katsojamäärä Suomessa oli 377 000 katsojaa, ja tavoittavuus 643 000 katsojaa.
Vastaanotto

"Briteillä on miltei pettämätön kyky loihtia ensiluokkaisia ja realistisia rikosdraamoja. Ironiaa nimellään tihkuva Happy Valley kuuluu ehdottomasti eliittiin. Onnellinen laakso on nimittäin kaukana kauniista ja rauhallisesta yorkshireläisestä maalaisidyllistä", näin sarjaa kehuttiin Iltalehden arvostelussa.
The Daily Telegraph antoi sarjassa viisi tähteä ja kuvaili sarjaa "vuoden puhuttelevimmaksi TV-sarjaksi".
Aiheesta muualla

Happy Valley, varjojen laakso Yle Areena -palvelussa
Happy Valleystä tuli yllätys­menestys ja sen pää­hahmosta yksi kaikkien aikojen parhaista tv-hahmoista, Helsingin Sanomat, 3.3.2023
Hyvästit yhdelle kaikkien aikojen poliisisarjalle – päätöskausi jo katsottavissa, Ilta-Sanomat, 3.3.2023
Heinrich Scheidemann

Heinrich Scheidemann
Heinrich Scheidemann (1595 Wöhrden – 26. syyskuuta 1663 Hampuri) oli saksalainen urkuri ja säveltäjä. Hän oli Jan Pieterszoon Sweelinckin oppilaana Amsterdamissa vuosina 1611–14 ja kuului tämän pohjoissaksalaiseen koulukuntaan sen merkittävänä, tuotteliaana jäsenenä. Vuodesta 1625 lähtien Scheidemann toimi Hampurin Katariinan kirkon urkurina. Tätä tehtävää hän johti isänsä seuraajana kuolemaansa saakka. Vuodesta 1633 Scheidemann hoiti kirkossa myös kirjurin tehtäviä. Kirkossa luomansa uran aikana hän tutustui Michael Praetoriukseen. Scheidemann kuoli kulkutautiin.
Tuotanto

Scheidemannin urkumusiikkiin kuuluu vapaamuotoisia preludeita, plainchant-pohjaisia kappaleita, värikkäitä ja virtuoosisia fantasioita sekä monenlaisia koraaleja. Hän sävelsi myös lauluja ja cembalomusiikkia.
Scheidemann oli tärkeä Dietrich Buxtehuden ja Johann Sebastian Bachin edeltäjä. Hänen keskeisissä teoksissaan Sweelinckin vaikutus on vahva.
Aiheesta muualla

IMSLP: Heinrich Scheidemann: nuotteja
IFK Malmö

| IFK Malmö |
| --- | --- |
Perustettu:  1899
Paikkakunta:  Malmö
Lajit:  jalkapallo, käsipallo
Idrottsföreningen Kamraterna Malmö on Malmössä toimiva ruotsalainen urheiluseura, joka on perustettu vuonna 1899. Seuralla on toimintaa jalkapallossa ja käsipallossa. Aikaisemmin sen lajivalikoimaan on kuulunut myös lukuisia muita urheilulajeja.
Jalkapallo

IFK Malmön jalkapallojaosto on toiminut itsenäisenä seurana vuodesta 1987 lähtien. Sen edustusjoukkue pelaa kaudella 2024 Ruotsin viidennellä sarjatasolla 3 divisioonassa. Seura on viimeksi pelannut pääsarjassa Allsvenskanissa vuonna 1962. Kaudella 1960-1961 IFK Malmö selvisi Euroopan Cupissa puolivälieriin, joissa se hävisi Rapid Wienille. Seura sai edustusoikeuden kilpailuun johdettuaan Allsvenskania kevätkierroksen jälkeen. IFK Malmö sijoitti lopulta 1960 IFK Norrköpingin jälkeen toiseksi, mikä on seuran paras saavutus.
Aiheesta muualla

IFK Malmön jalkapallon kotisivut
IFK Malmön käsipallon kotisivut
Himoistenjärvi (Ikaalinen)

| Himoistenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen, Ylöjärvi
Koordinaatit:  61°45′48″N, 23°20′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  Tavinoja 
Järvinumero:  35.528.1.006
Mittaustietoja
Pinnankorkeus:  117,1 m 
Rantaviiva:  1,618 km 
Pinta-ala:  9,345 ha  
Tilavuus:  0,00015 km³ 
Suurin syvyys:  4,1 m 
Valuma-alue:  1,5 km² 
 fiHimoistenjärvi 
Himoistenjärvi  eli Himostenjärvi  on Pirkanmaalla Ylöjärven ja Ikaalisten rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Himoistenjärvi on Tavinojan lähdejärvi ja luuluu siten Tavinojan valuma-alueeseen.
Maantietoa

Himoistenjärvi sijaitsee Ylöjärven ja Ikaalisten kaupunkien välisellä rajalla niin, että suurin osa siitä sijaitsee Ylöjärven puolella. Se on 1,2 kilometriä pitkä, 250 metriä leveä ja sen pinta-ala on 9,3 hehtaaria. Järvessä on kaksi erilasta osaa. Pohjoinen osa on 700 metriä pitkä ja 250 metriä leveä avovesialue. Eteläinen osa on enää vain 20-40 metriä leveä lähes umpeen soistunut lahti. Muuten järven rannat ovat kovaa maata. Järveen laskee  kaksi lyhyttä suo-ojaa. Järven laskuoja Tavinoja lähtee eteläisen lahden perukasta länteen ja laskee Kyrösjärveen Viljakkalanselällä. Koska järven valuma-alue on pieni, vaihtuu järven vesi hitaasti. Sen laskennallinen viipymä järvessä on 147 vuorokautta. Järven eteläosan ympäristössä sijaitsevat useimmat pellot. Rantaviivan pituus on 1,6 kilometriä. Pohjoisosan rannoilla sijaitsee muutama vapaa-ajan asunto. Eteläosan eteläpuolella sijaitsee kaksi maatilaa. Näihin pääsee yhdystieltä 13285 haarautuvalta tieltä.
Luonto

Himoistenjärven eteläpäässä on pitkä lahti, joka on kasvamassa umpeen. Lahden pohjukassa sijaitsee myös laskuojan luusua. Rehvöitynyttä aluetta on yhteensä 5 hehtaaria ja siellä viihtyvät erityisesti vesilinnut. Lajistoa ja niiden pesintää ei ole selvitetty. Lahdessä viihtyvät sekä luhtien että nevojen kasvilajit.
Vedenlaatu

Järven vedenlaatua on tutkittu alkutalvella vuonna 1990. Sen vesi oli kirkasta, lievästi ruskean väristä ja sen humuspitoisuus oli alhainen. Järven valuma-alue on luonnontilainen, joten ravinnekuormitus on vähäistä. Veden happamuustaso oli normaali, mutta pohjan lähellä alhaisempi eli hapahko. Järven puskurikyky happamoitumista vastaan on tyydyttävä. Järven veden fosforin ja typen ravinnepitoisuudet noudattivat normaaleja talvien arvoja. Happipitoisuus oli alkutalvella erinomainen, lopputalvella se laskee hieman mutta ei hälyttävästi. Himoistenjärvi soveltuu virkistyskäyttöön erinomaisesti. Vain eteläosan umpeen kasvaminen vähentää virkistysarvoa.
Hilton (hotelliketju)

50-kerroksinen Beetham Tower -hotelli Manchesterissä Isossa-Britanniassa.
Hilton on Hilton Worldwide -yhtiön päätavaramerkki ja yksi maailman suurimmista hotelliketjuista. Se on lähtöisin Beverly Hillsistä Kaliforniasta.
Hiltonin perusti norjalais-saksalainen Conrad Hilton vuonna 1919. Siitä on tullut Yhdysvaltain ensimmäinen koko maan kattava hotelliketju, ja Hilton onkin saanut suuren suosion liikemiesten ja runsaasti matkustelevien henkilöiden keskuudessa. Ympäri maailmaa on yli 500 Hilton-ketjun hotellia, ja yhtiöllä on yhteistoimintaa myös monien lentoyhtiöiden ja autovuokraamoiden kanssa.
Aikajana

Perustettiin vuonna 1919.
Vuonna 1930 Conrad Hilton avasi ensimmäisen Hilton-hotellin El Pasoon Teksasiin.
Hiltonista tuli maailman ensimmäinen kansainvälinen hotelliketju Caribe Hilton Hotelin avaamisen myötä San Juanissa Puerto Ricossa.
John Lennon ja Yoko Ono pitivät ensimmäisen Bed-In for Peace -tempauksensa ("vuoteessa rauhan puolesta") maaliskuun 25. ja 31. päivän välillä vuonna 1969 Amsterdamin Hilton-hotellin huoneessa 902. Nykyään kyseisestä huoneesta on tullut suosittu matkailukohde.
Hilton omistaa myös useita muita hotelliketjuja, muun muassa Embassy Suitesin ja Doubletreen. Aikaisemmin Hilton on omistanut myös Scandic Hotelsin.
Tunnettuja Hilton-hotelleja

Hilton Bonaventure, Place Bonaventure, Montreal, Kanada
Hilton Sydney, Sydney, Australia
Hilton Athens, Ateena, Kreikka
Hilton Hawaiian Village Beach Resort and Spa, Honolulu, Havaiji, Yhdysvallat
Hilton London Paddington, Lontoo, Englanti
The London Hilton on Park Lane, Lontoo, Englanti
Waldorf Hilton, Lontoo, Englanti
Hilton Paris Charles De Gaulle Airport Hotel, Pariisi, Ranska
New York Hilton, New York, New York, Yhdysvallat
Millenium Hilton Hotel, New York, New York, Yhdysvallat
The Beverly Hilton, Beverly Hills, Kalifornia, Yhdysvallat
Las Vegas Hilton, Las Vegas, Nevada, Yhdysvallat
The Drake, Chicago, Illinois, Yhdysvallat
Washington Hilton, Washington D.C., Yhdysvallat
Hilton Washington Embassy Row, Washington, D.C., Yhdysvallat
Palmer House, Chicago, Illinois, Yhdysvallat
Hilton Tower, Manchester, Englanti
Hilton Craigendarroch, Ballater, Aberdeenshire, Yhdistynyt kuningaskunta (pienin Hilton-hotelli maailmassa, vain 45 makuuhuonetta)
Hilton-hotellit Suomessa

Hilton rantautui Suomeen vuonna 2003. Tällä hetkellä Suomessa Hilton-hotelleja on kolme.
Hilton Helsinki Kalastajatorppa. Sijaitsee Munkkiniemessä merenrannalla. Koostuu kolmesta rakennuksesta: kahdesta hotellirakennuksesta ja yhdestä konferenssirakennuksesta. Kalastajatorpalla on 238 huonetta, kuntosali, saunatilat, uima-allas, hieroja-palvelu ja ravintola Meritorppa. Lokakuussa 2022 hotellin rantaan avattiin kiinteälle laiturille toteutettuna kuusi iglu-huonetta.
Hilton Helsinki Strand. Sijaitsee Hakaniemessä merenrannalla. Hotellissa on 8 kerrosta ja 190 hotellihuonetta. Hotellissa on myös kuntosali, saunatilat, uima-allas ja hieroja.
Hilton Helsinki-Vantaa Airport. Terminaalien välittömässä läheisyydessä sijaitseva 7-kerroksinen ja 330-huoneistoinen hotelli, joka avattiin 13.8.2007 ja remontoitiin 2010–2011. Kiinteistön omistaa Finavian tytäryhtiö Lentoasemakiinteistöt Oyj. Pääurakoitsijana toimi Skanska Talonrakennus Oy.
Aiheesta muualla

Kuvia tai muita tiedostoja aiheesta Hilton (hotelliketju) Wikimedia Commonsissa
Hilton Helsinki Strand Hakaniemessä.
Herttavuorenkilpi

| Herttavuorenkilpi |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Rikkokasvit Saxifragaceae
Suku::  Vuorenkilvet Bergenia
Laji::  cordifolia
Kaksiosainen nimi
 Bergenia cordifolia  (Haw.) Sternb. 
Katso myös
   Herttavuorenkilpi Commonsissa 
Infobox OKNimi-testi OK: 
Herttavuorenkilpi (Bergenia cordifolia) on Itä-Aasiasta kotoisin oleva vuorenkilpien suvun laji.
Ulkonäkö ja koko

Herttavuorenkilpi kasvattaa juurakkomaisesta varresta ainavihantia nahkeita lehtiä, joiden lavat ovat muodoltaan lajille tunnuksellisesti pyöreästä leveänpuikeaan, tyveltään herttamaisia. Lehdetön kukintovana kasvaa 10–40 cm korkeaksi. Viuhkokukinnossa on runsaasti violettiteriöisiä kukkia. Kukkapohjus on leveän, pyöreän maljamainen. Terälehdet ovat enemmän pyöreän muotoisia, selvästi toisiaan peittäviä. Heteet ovat tavallisesti noin samanpituisia kuin emin vartalo. Kukkii kesä-heinäkuussa. Hedelmä on kaksiosainen kota.
Kasvupaikka, elinympäristö ja levinneisyys

Pihoilla, puutarhoissa ja puistoissa. Joskus tavataan villiintyneinä joutomailta tai vastaavilta.
Käyttö

Herttavuorenkilpeä käytetään koristekasvina.
Aiheesta muualla

Puutarha.net: Herttavuorenkilpi Bergenia cordifolia
Arboretum Mustila: Bergenia cordifolia - herttavuorenkilpi (Arkistoitu – Internet Archive)